રાજકોટ મહાપાલિકાના વોર્ડ નં.18ના કોંગ્રેસી કોર્પોરેટર ધમિર્ષ્ઠાબા મયુરસિંહ જાડેજા સળંગ ત્રણ જનરલ બોર્ડ મિટિંગમાં ગેરહાજર રહેતાં બીપીએમસી એક્ટ અનુસાર તેમને ગેરલાયક ઠેરવવા માટે મ્યુન્સિપલ સેક્રેટરી એચ.પી.રૂપારેલીયા દ્વારા મ્યુન્સિપલ કમિશનરને ભલામણ કરવામાં આવી હતી અને ત્યારબાદ મ્યુનિસિપલ કમિશનર બંછાનિધિ પાનીએ આ અંગે રાજ્ય સરકારના શહેરી વિકાસ વિભાગ અને રાજ્યના ચૂંટણી પંચને રિપોર્ટ કરી ઉપરોક્ત કોંગી કોર્પોરેટરને ગેરલાયક ઠેરવવા માટે ભલામણ કરી હતી. દરમિયાન આ મામલે કોંગી કોર્પોરેટરે હાઈકોર્ટમાં રીટ પીટીશન દાખલ કરી કાનૂની જંગ છેડયો હતો. જોકે ગુરુવારે હાઈકોર્ટમાં થયેલી સુનાવણીમાં કોંગી કોર્પોરેટરની રીટ પીટીશન ફગાવી દેવામાં આવતા હવે શનિવારે મળનારી જનરલ બોર્ડની બેઠકમાં કોંગી કોર્પોરેટર ધમિર્ષ્ઠાબા જાડેજાને પ્રવેશ આપવામાં આવશે નહી.આ અંગે રાજકોટ શહેર કોંગ્રેસના કાર્યકારી પ્રમુખ મહેશ રાજપૂતે જણાવ્યુ કે, હજુ તો હાઇકોર્ટની નીચલી અદાલતે પિટિશન ફગાવી છે. હવે સોમવારે હાઇકોર્ટની ઉપલી અદાલતમાં અપીલ કરવામાં આવશે.જેમાં કોંગી કોર્પોરેટર ધર્મિષ્ઠાબા જાડેજા ક્યાં કારણોથી જનરલ બોર્ડમાં હાજર રહી શકયા ન હતા તે રજૂ કરાશે.